गुरुवार को नई दिल्ली स्थित पंचतारा होटल शांग्रीला में कैराली द्धारा आयोजित कार्यक्रम में मौजूद कई राष्ट्रीय सम्मानों से पुरस्कृत और कई रिएलिटी शो का हिस्सा रह चुके शेफ मनजीत सिंह ने कहा कि आजकल की भागदौड़ और तनाव भरे जीवन का असर सिर्फ लोगों के खानपान ही नहीं बनाने खाना बनाने के ढंग पर भी पड़ रहा है। आजकल लोग खाना बनाते वक्त शारीरिक तौर पर किचन में मौजूद तो होते हैं लेकिन मानसिक तौर पर कहीं और ही होते हैं। ऐसे में दिमाग में चल रही उस नकारात्मकता का प्रभाव सीधे तौर पर खाना बनाने की प्रक्रिया पर पड़ता है।